Анăç тата çурçĕр енчен Хорватипе, тухăçран Сербипе, кăнтăр-тухăç енчен Черногорипе чикĕ тытать. Адриатика тинĕсĕ хĕррине пĕчĕк лаптăк çĕрĕпе тухать. Çĕр лаптăкĕ - 51 пин тв. çм. Шĕкĕр хули - Сараево (300 пине яхăн çын). Пысăк хулисем - Тузла, Баня-Лука, Мостар, Зеница. Çĕршыв икĕ историллĕ облаçсен - Сава шывĕн тата унăн юпписен айлăмĕнче Босни тата кăнтăрарах юхакан Неретва шыв айлăмĕнчи Герцеговина çĕрĕсенче вырнаçнă.